หุ้นสหรัฐปิดบวก
หุ้นสหรัฐปิดบวกดาวโจนส์ ขยับขึ้น  6.51 จุดหรือ 0.05 % ปิดที่  13,239.13 จุด
20 มี.ค. 2555

หุ้นสหรัฐปิดบวกดาวโจนส์ ขยับขึ้น  6.51 จุดหรือ 0.05 % ปิดที่  13,239.13 จุด
ดัชนีอุตสาหกรรมดาวโจนส์ ขยับขึ้น  6.51 จุดหรือ 0.05 % ปิดที่  13,239.13 จุด แต่ยังต่ำกว่าระดับปิดสูงสุดของวันพฤหัสบดีที่แล้ว ส่วนดัชนีเอสแอนด์พี 500 ปรับตัวขึ้น  5.58 จุด หรือ 0.40 % ปิดที่ 1,409.75 จุดและดัชนีแนสแด็ก บวก 23.07 จุดหรือ 0.75% ปิดที่  3,078.32 จุด          ทั้งนี้ ดัชนีหุ้นสำคัญๆในตลาดนิวยอร์ก  ปิดตลาดในแดนบวก เนื่องจากบรรยากาศการซื้อขายได้รับแรงหนุนจากข่าวแอปเปิล อิงค์ ประกาศจ่ายเงินปันผล และซื้อหุ้นคืนมูลค่า 1 หมื่นล้านดอลลาร์ในช่วงเวลา 3 ปี  โดยราคาหุ้นแอปเปิล ทะยานขึ้นไป 2.7% ปิดตลาดที่ราคา 601.10 ดอลลาร์ ปิดเหนือระดับ 600 ดอลลาร์เป็นครั้งแรก